आसाम हादोरसा मोब्लिब बर्ड गेलेमुं क्लाब सुंद'यै ए एस इ बि एस सि या खेलायाव देरहालांनो गासै गरथाम पइन्टिनि गोनां जायो मिजिंथिनाय बादिनो टाइटेलखौ आवग्रिनो हादोंमोन। मख'जाथावदि खेलानि 15 मिनिट सम थासेयावनो गेलेगिरि जोमब्लाया सोलो बाहायनानै गल सोग्रोयो। खेलानि गर 9 राउन्दनि उनाव ए एस इ बि एस सि 22 पइन्ट आवग्रिनो हायो। बे टुरनामेन्ट देरहानाया थारैनो जोंनि हान्जानि थाखाय ब्रैथि जाफुंसारनाय जेराव ए एस इ बि एस सि जौगानायनि लामायाव दंसै।